گرینلند
گرینلند اتا جزیره هسته که قطبی ناحیه دله دره و دنیایِ گتترین جزیره‌ئون جه هسته. این جزیره دله پنجاه هزار نفر ویشته دنینه چون ونه هِوا خله سرد هسته. اکثریت انده جمعیت هم جزیره‌یِ جنوب وَری زندگی کانّه و ونه شمالی جائون بی‌آدِم هستنه. این جزیره‌یِ جمعیت انبسی خله پایین دَره و کمترین انبسی ره دنیایِ کشورون و مناطق دله دارنه.

سال 1950 جه بفهمستنه که گرینلند سه‌تا سیوا جزیره جه بساته بیّه که یخ باعث وانه وشون هِدی جه دِماسِن و اتا جزیره بنظر بئن.گرینلند دله هیچ جنگلی وجود ندارنه و فقط ات‌که پچوک-پچوک دار دره.

تاریخ 
گرینلند ره قدیم اتا مَردی که اسکاندیناوی جا تبعید بَیی بی‌یه، بعنوان اتا مسکونی جا تأسیس هاکرده. وه اینجه نوم ره گرینلند بی‌یشته که ونه معنی «سَوز ِوطن» هسته و اینتی فقیر مردمون ره هوس اینگوئه که بئن و اونجه ونه پَلی زندگی هاکنن.

اسا این منطقه جزو دانمارک سامون هسته ولی شه‌گردونی دارنه و سیوا اداره وانه.

مردمون 
اتا زوون بنوم گرینلندی وجود دارنه که نوردیک کشورون ِزوون ره موندنه. دانمارکی هم رسمیت دانّه و مردم وه ره بلد هستنه.

تقسیمات 

این سامون دله 20تا کامون وجود دارنه:

 Nanortalik
 Qaqortoq
 Narsaq
 Ivittuut
 Paamiut
 Nuuk
 Maniitsoq
 Sisimiut
 Kangaatsiaq
 Aasiaat
 Qasigiannguit
 Ilulissat
 Qeqertarsuaq
 Uummannaq
 Upernavik
 Ammassalik (District Tunu)
 Ittoqqortoormiit (District Tunu)
 Qaanaaq (District Avannaa).

منبع

دانمارک
نوردیک کشورون
اروپایی کشورون دیر سامون
نروژ قدیمی مستعمرات